**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  11 – 8 – 2024

**ΑΜΑΡΟΥΣΙΟΥ Αρ. Πρ.:** 214

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: Δ/νση Π. Ε. Β΄ Αθήνας**

**Κοινοποίηση: ΥΠΑΙΘΑ, Περ. Δ/νση Π. & Δ. Εκπ/σης Αττικής, Δ. Ο. Ε., Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Θέμα: « Ερώτημα προς τον Διευθυντή Π. Ε. Β΄ Αθήνας και τα μέλη του ΠΥΣΠΕ Β΄ Αθήνας αναφορικά με τα κριτήρια ικανοποίησης των αιτήσεων απόσπασης των συναδέλφων εκπαιδευτικών της Β΄ Δ/νσης Π. Ε. Αθήνας – μελών του σωματείου μας».**

Αξιότιμε κύριε Διευθυντά της Β΄ Δ/νσης Π. Ε. Αθήνας, Πρόεδρε του Κ. Υ. Σ. Π. Ε. και του Π. Υ. Σ. Π. Ε. Β΄ Αθήνας και αξιότιμα μέλη του Π. Υ. Σ. Π. Ε. Β΄ Αθήνας

το Δ. Σ. του Συλλόγου Εκπ/κών Π. Ε. Αμαρουσίου με το υπ’ αριθμ. 210/30 – 7 – 2024 έγγραφό του ΚΑΤΗΓΓΕΙΛΕ και ΚΑΤΑΔΙΚΑΣΕ απερίφραστα και κατηγορηματικά ως απαράδεκτες και εκδικητικές για τους εκπαιδευτικούς τις ενέργειες του Δ/ντή Π. Ε. Β΄ Αθήνας και Προέδρου του ΠΥΣΠΕ Β΄ Αθήνας σύμφωνα με τις οποίες δεν ικανοποιηθήκαν δεκάδες αιτήσεις αποσπάσεων εντός ΠΥΣΠΕ των εκπαιδευτικών της Β΄ Δ/νσης Π. Ε. Αθήνας, οι οποίες μπορούσαν να ικανοποιηθούν χωρίς καμία επιβάρυνση για την υπηρεσία, όταν μάλιστα μεταξύ αυτών των αιτήσεων απόσπασης υπήρχαν και αιτήσεις υπηρετούντων εκπαιδευτικών στα Ειδικά Σχολεία της Β΄ Δ/νσης Π. Ε. Αθήνας, οι οποίοι επικαλούνταν σοβαρούς λόγους υγείας των ιδίων ή μελών των οικογενειών τους, με αποτέλεσμα να μην ικανοποιηθεί καμία αίτηση απόσπασης εντός του ΠΥΣΠΕ Β΄ Αθήνας για κανέναν/καμία εκπαιδευτικό που υπηρετεί σε ειδικό σχολείο της Β΄ Δ/νσης Π. Ε. Αθήνας.

Αντίθετα, με έκπληξη πληροφορηθήκαμε ότι ικανοποιήθηκε αίτηση απόσπασης μέλους ΕΕΠ –ΕΒΠ του Ειδικού Δημοτικού Σχολείου Αμαρουσίου (Σικιαρίδειο) από το συγκεκριμένο σχολείο στην κεντρική υπηρεσία του ΥΠΑΙΘΑ. Αναρωτιόμαστε σε ποια πρόσκληση του ΥΠΑΙΘΑ για απόσπαση μελών ΕΕΠ – ΕΒΠ στην κεντρική υπηρεσία του ΥΠΑΙΘΑ εντάσσεται η συγκεκριμένη αίτηση απόσπασης και με βάση ποιο σκεπτικό κάλυψης των αναγκών της υπηρεσίας εγκρίθηκε η συγκεκριμένη απόσπαση;

Επειδή με τις ενέργειές της αυτές η υπηρεσία εγείρει ερωτηματικά και ζητήματα αδιαφάνειας και διακρίσεων – ημετεροκρατίας μεταξύ των υπαλλήλων της Δ/νσης Π. Ε. Β΄ Αθήνας αναφορικά με τα κριτήρια ικανοποίησης ή μη των αιτημάτων απόσπασης που υποβάλλονται προς εξέταση από το ΠΥΣΠΕ Β΄ Αθήνας καλούμε τον Πρόεδρο του ΠΥΣΠΕ Β΄ Αθήνας και τα μέλη του να μας εξηγήσουν εγγράφως με ποια κριτήρια και στη βάση της εξυπηρέτησης ποιων αναγκών της υπηρεσίας απορρίπτουν ή εγκρίνουν τα συγκεκριμένα αιτήματα των υπαλλήλων (εκπαιδευτικών και μη) της Δ/νσης Π. Ε. Β΄ Αθήνας.

Παρακαλούμε για τις δικές σας ενέργειες.

